Η **The Goldman Sachs Group, Inc.** είναι μια από τις μεγαλύτερες στον κόσμο διεθνείς τράπεζες επενδύσεων τραπεζικών τίτλων, ομολόγων, κινητών αξιών, διαχείρισης επενδυτικών χαρτοφυλακίων ή άλλων περιουσιακών στοιχείων, οικονομικών συμβούλων και εκτιμητών εξαγορών - συγχωνεύσεων και μ' ένα πλήθος άλλων χρηματοοικονομικών υπηρεσιών. Πελάτες της εταιρείας αυτής είναι κυρίως μεγάλες εταιρείες, κρατικές και ιδιωτικές, κυβερνήσεις χωρών αλλά και ιδιώτες. Πρόκειται για τον μεγαλύτερο οικονομικό παράγοντα στο χώρο της οικονομικής διαχείρισης των ΗΠΑ.

Παρά ταύτα πολλοί σήμερα διεθνείς αναλυτές είναι εκείνοι που καταλογίζουν στην εταιρεία αυτή τις μεγαλύτερες ευθύνες για την τρέχουσα οικονομική κατάσταση, όχι μόνο στις ΗΠΑ, αλλά και σε πολλές άλλες χώρες, όπως είναι η Ελλάδα: Μεταξύ δε αυτών φέρεται και η Αμερικανική Επιτροπή Κεφαλαιαγοράς η οποία και έχει καταγγείλει την εταιρεία για τη λεγόμενη «φούσκα κατοικίας», ενώ Αμερικανοί δημοσιογράφοι την καταγγέλλουν για το «φιάσκο των τροφίμων» το 2008.

Ως αποτέλεσμα της συμμετοχής της σε τιτλοποίηση κατά τη διάρκεια της κρίσης των ενυπόθηκων στεγαστικών δανείων, η Goldman Sachs υπέφερε κατά τη διάρκεια της οικονομικής κρίσης του 2007-2008 και έλαβε επένδυση 10 δισεκατομμυρίων δολαρίων από το Υπουργείο Οικονομικών των Ηνωμένων Πολιτειών στο πλαίσιο του προγράμματος Troubled Asset Relief, μια οικονομική διάσωση που δημιουργήθηκε από τον Έκτακτο Νόμο Οικονομικής Σταθεροποίησης του 2008. Η επένδυση πραγματοποιήθηκε τον Νοέμβριο του 2008 και εξοφλήθηκε με τόκο τον Ιούνιο του 2009.

Η Goldman Sachs ιδρύθηκε το 1869 από δύο Γερμανοεβραίους μετανάστες, τον Μάρκους Γκόλντμαν και τον Σάμουελ Ζακς, εκ των επιθέτων των οποίων έλαβε το όνομα η εταιρεία η οποία και ξεκίνησε με το πρωτοποριακό τότε αντικείμενο τραπεζικής εργασίας τη χρήση των εμπορικών χρεογράφων, αναδεικνύοντας τότε (1896) το Χρηματιστήριο της Νέας Υόρκης. Σήμερα η εταιρεία εδρεύει σε ουρανοξύστη της 200 West Street του Μανχάταν στη Νέα Υόρκη.

Ιστορία
-------

### Ίδρυση

Η Goldman Sachs ιδρύθηκε στη Νέα Υόρκη το 1869 από τον Marcus Goldman. Το 1882, ο γαμπρός του Goldman, Samuel Sachs, εισήλθε στην εταιρεία. Το 1885, ο Goldman πήρε τον γιο του Henry και τον γαμπρό του Ludwig Dreyfuss στην επιχείρηση και η εταιρεία υιοθέτησε το σημερινό της όνομα, Goldman Sachs & Co. Η εταιρεία πρωτοστάτησε στη χρήση των εμπορικών χειρόγραφων για επιχειρηματίες και εισήλθε στο Χρηματιστήριο της Νέας Υόρκης (NYSE) το 1896. Μέχρι το 1898, το κεφάλαιο της εταιρείας ήταν 1,6 εκατομμύρια δολάρια.

Παραπομπές
----------

1. ↑  Quarterly report for the period ended June 30, 2016 sec.gov
2. 1 2 3 4  «Overview of Goldman Sachs April 2016» (PDF). The Goldman Sachs Group, inc. and subsidiaries.
3. ↑  WHAT WE DO INVESTMENT MANAGEMENT PRIVATE WEALTH MANAGEMENT Goldman Sachs Services
4. ↑  *Goldman Secret Greece Loan Shows Two Sinners as Client Unravels* by Nicholas Dunbar and Elisa Martinuzzi, Bloomberg, Personal Finance
5. ↑  "Like everyone else, Goldman was in trouble". The Economist.
6. ↑  "How Goldman secretly bet on the U.S. housing crash". McClatchy.
7. ↑  "Goldman Sachs to return $10B of bailout money". USA Today.
8. ↑  "JPMorgan and 9 Other Banks Repay TARP Money". The New York Times (DealBook). United States. The New York Times Company.
9. ↑  Spiro, Leah Nathans; Reed, Stanley (22 Δεκεμβρίου, 1997). "Inside the Money Machine-In a big-is-all business, Goldman vows to go it alone". Bloomberg L.P.
10. ↑  "Business & Finance: Cash & Comeback". Time.
11. ↑  Beattie, Andrew. "The Evolution Of Goldman Sachs". Forbes.
12. ↑  Endlich, Lisa (1999). Goldman Sachs: The Culture Of Success. New York: A.A. Knopf.
13. 1 2  William D. Cohan (2012). Money and Power: How Goldman Sachs Came to Rule the World. Penguin Random House.

Εξωτερικοί σύνδεσμοι
--------------------

* Επίσημος ιστότοπος